ROMÂNIA 
JUDEȚUL TIMIȘ
MUNICIPIUL TIMIȘOARA
DIRECȚIA PATRIMONIU	
COMPARTIMENTUL  SPAȚII CU ALTĂ DESTINAȚIE 
NR. SC2021-26032/17.09.2021


                        RAPORT DE SPECIALITATE A PROIECTULUI DE HOTĂRÂRE 
privind prelungirea pe o perioadă de 3 ani a contractului  de închiriere nr. 1543/24.09.2010, încheiat cu DIRECȚIA DE SĂNĂTATE PUBLICĂ JUDEȚEANĂ TIMIȘ,  pentru spaţiul cu altă destinație, situat în Timişoara, str. Lenau  nr. 10

 
Având în vedere adresa înregistrată cu numărul CT2021-003268/03.08.2021, Direcția de Sănătate Publică  Județeană Timiș, prin care solicită prelungirea contractului de închiriere nr. 1543/24.09.2010, având ca obiect spațiul situat în Timișoara, str. Lenau,  nr.10. 
           Spațiul închiriat în baza contractul de închiriere nr. 1543/2010, este în suprafață de 643,7 m.p, închiriat la un tarif de 2 Euro/mp/lună, fiind situat la parterul imobilului, înscris în Cartea Funciară nr.402811-C1-U9 Timisoara, nr. topo 208/I, în proprietatea Municipiului Timișoara, domeniul public - în administrarea Consiliului Local Timișoara, are destinația de sediu.
Cererea de prelungire a contractului de închiriere nr. 1543/2010 este depusă în termenul legal stabilit și Direcția de Sănătate Publică  Județeană Timiș are achitate la zi obligațiile bugetare.
 Spaţiul antemenționat este înregistrat în evidenţa patrimonială a Municipiului Timişoara cu numărul de inventar  18605 şi valoarea de inventar de  1.193.430,00 lei.
Spaţiul a fost verificat prin următoarele adrese ale serviciilor de specialitate:
· Adresa CT2021-003268/10.08.2021 - a Biroului Clădiri Terenuri I Est; 
· Adresa  CT2021-003268/16.08.2021 - a Compartimentului Fond Funciar; 
Adresa  CT2021-003268/11.08.2021 - a Serviciului Juridic;  
Solicitarea  de  prelungire a fost analizată  în Comisia  de  Analiză  a  Spaţiilor  cu Altă 
Destinaţie decât aceea de locuinţă, situate în imobile proprietatea Primăriei Timişoara precum şi în proprietatea Statului Român, în administrarea Consiliului Local al Municipiului Timişoara, înfiinţată prin HCLMT nr. 12/26.06.2012 și modificată prin HCLMT nr. 176/11.04.2019, nr. 45/ 16.02.2021, respectiv nr. 122/13.04.2021 din data de 16.09.2021.  Comisia a avizat favorabil această solicitare şi a hotărât  prelungirea pe o perioadă de 3 ani, a contractului de închiriere nr. 1543/2010, încheiat cu  Direcția de Sănătate Publică  Județeană Timiș, respectiv  de la data de 24.09.2021  până la data de 24.09.2024.                    .
	În conformitate cu art. 129 alin.(1) și (2) lit. c)  din Ordonanţa de Urgenţă a Guvernului nr. 57/2019,  privind Codul administrativ;
            În temeiul  art. 139 alin. 3 lit. g) din Ordonaţa  de Urgenţă a Guvernului  nr. 57/2019, privind Codul administrativ;  
	Având  în vedere prevederile legale și necesitatea continuării activității de către Direcția de Sănătate Publică  Județeană Timiș în spațiul antemenționat, apreciem că Proiectul de hotărâre privind prelungirea pe o perioadă de 3 ani a contractului de închiriere  nr. 1542/2010 cu Direcția de Sănătate Publică  Județeană Timiș, îndeplinește condițiile pentru a fi supus  dezbaterii și aprobării în plenul Consiliului Local al Municipiului Timișoara.

